Ħafna huma dawk li jispiċċaw f'kontroversji u polemiki li għandhom x'jaqsam mas-sit popolari ta' facebook . Dawn ikunu jirrigwardaw xi malafama, xi status li ma jintgħoġobx u anke ġieli jidher xi ritratt fuq midja u dak li jkun ma jkunx jixtiequ jidher. Iżda tajjeb li wieħed qabel joħloq inkwiet bla bżonn u jaħli ħinu u forsi anke flusu għax ikun spiċċa qabbad xi avukat għal xi kwistjoni li ma jkollux raġun, jiftakar li dak li jitfa' facebook , jgħaddi kemm jgħaddi żmien minn fuqu, huwa pubbliku, irrelevanti għandekx ritratt ma' xi ex sieħeb jew sieħba, jew kontx tgħid mod u llum ieħor, kontx taqbel m'argument u llum m'għadekx. Tajjeb li qabel titfa' xi ħaga għall-pubbliku, tkun ċert minn dak li se tesponi. Aqra aktar dwar xi drittijiet għandek b'relazzjoni mas-sit facebook hawn: https://www.facebook.com/about/privacy